26 I. D E W A L 



Duo novi salutandi sunt Professores , in nostrum ordinem hoc anno 

 recepti. Thorbeckii sedem vacuam te occupasse, amicissime Vissering, 

 admodum gaudeo. Diu enim ante honorificum munus tibi oblaturn totus 

 eras in illo studiorum genere , cui excolendo nunc suinma cuin animi 

 voluptate vitam impendis viresque dicas. Collegis pariter ac discipulis te 

 humanitate et benevolentia devinxisti, illi te amant, hi te suspiciunt. Felix 

 tibi sit arduum iter: nos vero perpetuum iunget amicitiae vinculum. 



Nee minori applausu ab omnibus, quibus disciplinae curae cordique 

 sunt, exceptum fuit Regis Augustissimi decretum, qua tibi, clarissime 

 Dozy , historiae tradendae provincia fuit mandata. Tu praeclaris tuis 

 scriptis Orientalium et litteras et mores et historiam ita nova illustrasti luce, 

 ut iam tuae doctrinae faina neutiquam angustis patriae finibus contineatur, 

 sed a te nihil exspectet orbis eruditus, nisi consummatum quid ac perpo- 

 litum. Qua vero ratione hanc doctrinae laudem in universo historiae campo 

 late patente optime tueri queas , te non latet , accuratissimum et ingeniosum 

 humanitatis sensim provectae indagatorem. 



De Academiae instrumento non est, quod multa dicam. Pleraque eius 

 subsidia ita sunt comparata ut usui, cui destinata sunt, satis commode 

 inservire videantur. Inter quae sane principem locum obtinet locupletissima 

 Bibliotheca, quae voluminum copia, turn donatorum, turn coemtorum 

 quotidie crescit: nee minus crescere audimus eorum numerum , qui earn 

 sedulo frequentent. Desideratur adhuc Index MSS. , quae post catalogi 

 supplementum superior! saeculo editum accesserunt: cui defectui ut brevi 

 suppleatur summo iam studio operam impendunt clarissimi viri Geelius 

 ac Dozy : quorum ille Codicum Graecorum ac Latinoruni , hie MSS. Orien- 

 talium descriptionem mox est editurus. 



Nummophylacium quoque mirifice ditatum esse et pretiosis et rarissimis 

 incrementis, mecum communicavit praefectus, qui pro sua diligentia haec 

 latius de more describet et in publicam convertet utilitatem. 



Quid de aliis referam , quae ad Anatomen , Physicam , Chemiam , Bota- 

 nioen, Agriculturam , Astronomiam pertinent? Pulcra haec omnia, non 

 tantum ex maiorum liberalitate , sed et eorum ope atque assidua industria, 

 qui iis sic utuntur ut alios uti doceant. Nihilne ergo expetendum superest? 

 Hoc si quis affirmaverit, causam defenderit nemini probandam: licet non 



